Carmen Consoli

**Carmen Consoli** (Catania, 4 septimber 1974) is in Italjaanske singer-songwriter. Sy is yn Itaalje ek ferneamd mei de namme *Cantantessa*.

## Karriêre
Carmen waard 1996 doe't hja mei 22 jier meidie oan it Festival fan Sanremo. Mei *Amore di Plastica* helle hja it achste plak yn de kategory "giovani" (jongerein). Fuort nei it festival waard it debútalbum *Due parole* útbrocht. In jier letter die hja twads mei oan it festival mei it eksperimintele *Confusa e felice*. It nûmer die net folle op it festival, mar waard wol ien fan de meast draaide nûmers op de Italjaanske radio yn de maitiid. 

It tredde album *Mediamente isterica* út 1998 wie bot hurder en net sa tagonklik as de twa foargongers. Dochs waard it album wer in grut súkses en kamen der fjouwer hitsingles út fuort. 2000 wie in wichtich jier foar Carmen. Nei trije jier ôfwêzigens docht hja wer mei oan it Festival dan Sanremo. It nûmer *In bianco e nero* hellet it achtste plak, mar it album *Stato di necessità* dominearret wikenlang de Italjaanske hitparades. Yn 2001 komt it album ek yn Frankryk út ûnder de titel *État de necessité*. Itselde jier ferskynt yn Itaalje livealbum *L'anfiteatro e la bambina impertinente* dat opnaam waard yn it Grykske amfitheater fan it Sisyljaanske plak Taormina. 

It lêste studioalbum dat oant no ta fan de *cantantessa* ferskynd is datearret út 2002 en hjit *L'eccezione*. It album lit in rêstiger lûd hearre. De single mei deselde namme wurdt in grutte hit. 2003 waard in Ingelsktalige ferzje fan it album útbrocht mei de titel *Carmen Consoli*.

Dêrnei komt Carmen earst yn 2006 werom oan it Italjaanske muzykfront. Op 12 maaie waard it sechde studioalbum *Eva Contro Eva* útbrocht, oankundige mei de single *Signor Tentenna*. *Elettra*, har sânde studioalbum, kaam út op 30 oktober 2009, tegearre mei de single *Non molto lontano da qui* en wûn de Targa Tenco-ûnderskieding yn de kategory "Album fan it jier". Yn har karriêre wurke se op mei tal fan artysten: Mario Venuti, Natalie Merchant, Henri Salvador, La Crus, Paola Turci, Marina Rei, Max Gazzè, Franco Battiato, Luca Madonia, Ornella Vanoni en Lucio Dalla.

De sjongster joech konserten yn Italië, Spanje en Dútslân (2017), yn inkelde Frânsktalige lannen en ek yn België (te Brussel yn 2018 en 2023), Nederlân, it Feriene Keninkryk, Kanada (Montréal), de Feriene Steaten (Boston en New York), Meksiko en Argentinië.
 
## Diskografy
### Albums
* Due parole (1996)
* Confusa e felice (1997)
* Mediamente isterica (1998)
* Stato di necessità (2000)
* État de necessité (2001)
* L'anfiteatro e la bambina impertinente (2001)
* L'eccezione (2002)
* Carmen Consoli (2003)
* Un Sorso in più (MTV live) (2003)
* Eva Contro Eva (2006)
* Elettra (2009)
* Per niente stanca (2011)
* Volevo fare la rockstar (2021)

### Singles
* Quello che sento (1995)
* Questa notte una lucciola illumina la mia finestra (1996)
* Amore di plastica (1996)
* Lingua a sonagli (1996)
* Confusa e felice (1997)
* Venere (1997)
* Uguale a ieri (1997)
* Besame Giuda (1998)
* Puramente casuale (1998)
* Eco di sirene (1999)
* Autunno dolciastro (1999)
* In bianco e nero (2000
* Orfeo (2000)
* Parole di burro (2000)
* l'Ultimo bacio (2001)
* L'eccezione (2002)
* Piogia d'aprile (2003)
* Fiori d'arancio  (2003)
* Signor Tentenna (2006)
* Eva su Eva (2006)
* AAA Cercasi (2011)

## Keppeling om utens
*   Offisjele webside fan Carmen Consoli